NORAKSTS

|  |  |
| --- | --- |
| 24.07.2025. | Nr.10/19 |

###### LĪDZFINANSĒJUMA NODROŠINĀŠANA PROJEKTAM

######  “PĀRVADA PĀR DZELZCEĻU LIETUVAS ŠOSEJĀ, JELGAVĀ ATJAUNOŠANA”

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. punktu, likuma “Par valsts budžetu 2025. gadam un budžeta ietvaru 2025., 2026. un 2027. gadam”, Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 42. punktu un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.4 “Mobilitāte un sasniedzamība” (RV4), īstenošanai iekļauto projekta ideju Nr. 4.1.1. “Lietuvas šosejas pārvada pār dzelzceļu pārbūve”:

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Satiksmes ministrijā iesniegumu līdzfinansējuma piešķiršanai no Valsts autoceļu programmas 2026. gadam projekta “Pārvada pār dzelzceļu Lietuvas šosejā, Jelgavā atjaunošana” (turpmāk – Projekts) īstenošanai, kura kopējās plānotās izmaksas ir 7 186 190,00 *euro* (septiņi miljoni viens simts astoņdesmit seši tūkstoši viens simts deviņdesmit *euro,* 00 centu), tai skaitā 3 593 095,00 *euro* (trīs miljoni pieci simti deviņdesmit trīs tūkstoši deviņdesmit pieci *euro,* 00 centu) Satiksmes ministrijas līdzfinansējums un 3 593 095,00 *euro* (trīs miljoni pieci simti deviņdesmit trīs tūkstoši deviņdesmit pieci *euro,* 00 centu) pašvaldības līdzfinansējums.
2. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā